37 
for Larveangrebene, og man ser ikke mere til Larverne; under¬ 
søger man derimod Bladstilkene ca. 5—10 cm under Vandspejlet, 
vil man finde Hylstrene fastspundne til disse. Puppehylstrene ligner 
Larvehylstrene; de staar vingeformet ud til Siden fra Bladstilkene, 
der ligesom er klemt ind imellem de to Bladstykker. Skiller man 
Bladene fra hinanden, finder man et meget fint, luftfyldt Spind, 
inden i hvilket Puppen hviler. Denne Luft har en anden Oprin¬ 
delse end den. Larven aandede ved. Undersøger man forsigtig 
Bladstilken paa det Sted, hvor Bladet er fasthæftet, ser man en 
Række Huller, der naar ind i denne. Det er højst sandsynligt, at 
den Luft, der findes i Puppens Silkespind, hidrører fra Luften i 
Planten; gennem de af Larven bidte Huller er den strømmet ind i 
Puppehylstret. Det er dog ogsaa muligt, at Luften hidrører fra 
Larven selv; inden og efter Forpupningen taber Dyret meget stærkt 
i Volumen; man har for andre Arters Vedkommende paavist, at 
Larven udpresser Luftblærer, som opfanges i Spindet. Tilsvarende 
Iagttagelser for Hydrocampernes Vedkommende mangler desværre 
endnu. Hvad der ikke letter Forstaaelsen af Respirationsforholdene 
er, at Hydrocamperne ligesom Paraponyx inden Forpupningen atter 
lukker for Hullerne med tykke Silkespind. Plantens Luft kan der¬ 
for næppe have respiratorisk Betydning.“ 
Vil man undersøge Sagen nærmere, bliver man nødt til at 
skelne mellem 1) den Tid, Larven befinder sig i Puppeboet i Færd 
med at gøre dette færdigt og tjenligt som Bolig for Puppen og 
2) selve Puppetiden. 
Undersøger man de af W.-L. beskrevne Puppebo i Slutningen 
af Juli til Begyndelsen af August, finder man ofte, at disse er be¬ 
boede af en Larve. 
Puppeboligerne er luftfyldte, men da de er anbragte 5—10 cm^ 
under Vandoverfladen, er det nu umuligt for Larven at hente Luften 
direkte fra Atmosfæren. Wesenberg-Lund gør opmærksom paa, at 
Larven har gnavet Huller ind til Plantens Intercellularrum, og at 
Luften rimeligvis maa stamme herfra; der kan heller ikke efter 
de efterfølgende Analyser at dømme være nogen Tvivl herom. 
Puppeboligerne er først beskrevne af W.-L.; de minder i meget 
om Larveboligen, men er som nævnt fastgjort til Stilken af et Flyde- 
blad et Stykke under Vandets Overflade. 
Man maa her sikkert staa overfor det sidste Larvebo, som Larven 
